ddrg/super_eurlex huggingface dataset:
30.

pripomína svoje predchádzajúce žiadosti o podrobnejšie preskúmanie problémov, s ktorými sa stretávajú národné parlamenty s cieľom zlepšiť fungovanie existujúceho mechanizmu; domnieva sa, že by bolo tiež želateľné preskúmať kroky prijaté na posilnenie tohto mechanizmu, ktorý by mohol, zrejme v súvislosti s budúcou revíziou zmluvy, zabezpečiť viac práv národným parlamentnom; navrhuje, aby sa v tejto revízii zvážilo, aký počet reakcií národných parlamentov by bol primeraný na to, aby sa začal uvedený postup, či by sa mal obmedziť len na dôvody subsidiarity alebo proporcionality a aký by mal byť jeho vplyv, a to s osobitným odkazom na nedávne skúsenosti s „postupom žltej karty“; považuje takú diskusiu za užitočnú fázu vo vývoji právomoci udelenej národným parlamentom, v rámci ktorej sa uvádzajú do súladu stimuly na vykonávanie kontrol s účinkami na európskej úrovni;
132.

žiada okamžité vykonávanie smernice o energetickej efektívnosti a národných akčných plánov s podporou vhodných finančných stimulov; požaduje vytvorenie skupinovej výnimky pre všetky systémy energetickej účinnosti, ktoré boli Európskej komisii oznámené v rámci akčných plánov členských štátov v oblasti energetickej účinnosti; domnieva sa, že by členské štáty mali vytvoriť ambiciózne stratégie, a to najmä na obnovu súčasného stavebného fondu v súlade so zavedenými spoločnými normami; zdôrazňuje, že finančné nástroje by mohli ďalej podporovať agendu v oblasti účinnosti; vyzýva Komisiu, aby sa snažila o nákladovo efektívne podporné kritériá pre energiu z obnoviteľných zdrojov; zdôrazňuje, že spoľahlivé, bezpečné a cenovo dostupné dodávky energie sú mimoriadne dôležité pre konkurencieschopnosť európskeho priemyslu; zdôrazňuje význam jasne stanovených a dlhodobých cieľov v oblasti klímy pre to, aby podniky mohli investovať, a to najmä v ekologických odvetviach, a naliehavo vyzýva Komisiu, aby predložila návrh stabilného právneho rámca strednodobých a dlhodobých opatrení pre európsku energetickú a klimatickú politiku do roku 2030, ktorý by podporil investície do znižovania emisií uhlíka, do energetickej účinnosti a energie z obnoviteľných zdrojov;
9.

víta zlepšenia týkajúce sa nariadenia, ktorým sa zavedie silnejší a integrovanejší prístup k financovaniu politiky súdržnosti prostredníctvom spoločného strategického rámca; uznáva, že je to nevyhnutné na zabezpečenie väčšieho dosahu a hmatateľných výsledkov projektov; vyzýva členské štáty, aby zaviedli ešte viac opatrení na zjednodušenie byrokracie a správy programov; vyjadruje presvedčenie, že by to malo viesť k plynulému vykonávaniu týchto programov a efektívnemu čerpaniu finančných prostriedkov;
3.

je presvedčený, že stratégia EÚ v oblasti bezdomovstva by mala byť plne v súlade so zmluvou, ktorá potvrdzuje „základnú úlohu a široké diskrečné právomoci národných, regionálnych a miestnych orgánov pri poskytovaní, obstarávaní a organizovaní služieb všeobecného hospodárskeho záujmu, ktoré čo najlepšie napĺňajú potreby užívateľov“; domnieva sa, že zodpovednosť za boj proti bezdomovstvu nesú členské štáty a stratégia EÚ v oblasti bezdomovstva by preto mala podporovať členské štáty, aby si plnili túto úlohu čo najúčinnejšie a plne sa dodržiavala zásada subsidiarity;
M.

keďže s blížiacimi sa voľbami do Európskeho parlamentu sa voľný pohyb občanov EÚ stal pre niektoré politické strany témou kampane; keďže existuje nebezpečenstvo, že by táto diskusia, ak nebude vedená rozumne, mohla vyústiť do toho, že sa z občanov EÚ z niektorých členských štátov alebo z mobilných pracovníkov EÚ stanú obetné baránky, a mohla by viesť k nárastu rasizmu a xenofóbie; keďže vysokopostavení európski politici urobili nedávno viacero vyhlásení, ktoré spochybňujú právo na voľný pohyb;
—

so zreteľom na personalizovanú správu Európskej nadácie pre zlepšovanie životných a pracovných podmienok (Eurofound) z roku 2013 s názvom Self-employed or not self employed? Working conditions of „economically dependent workers“ (27),
19.

opäť zdôrazňuje nutnosť miestnej zodpovednosti za proces zmierenia a zároveň odsudzuje nacionalistickú rétoriku na oboch stranách; domnieva sa, že kosovské orgány by mali vykonať ďalšie rozhodné kroky v budovaní dôvery medzi kosovskými Srbmi a Albáncami najmä na severe a mali by dosiahnuť zblíženie so srbskou menšinou a ostatnými menšinami, aby sa zabezpečila ich rozsiahla integrácia do spoločnosti; žiada o plné uplatňovanie ústavnej zásady, ktorá kosovským Srbom zaručuje právo používať v úradnom styku vlastný jazyk; zároveň zdôrazňuje dôležitosť dvojjazyčného vzdelávania v plnom rozsahu; nabáda všetkých kosovských Srbov a ich politických zástupcov, aby využili všetky možné prostriedky, ktoré im ponúka kosovská ústava, na plnenie konštruktívnej úlohy v politike a v spoločnosti a aby tak aktívnou účasťou v kosovských inštitúciách spolu s kosovskými Albáncami prevzali spoločnú zodpovednosť za sociálny rozvoj a budovanie inštitúcií a osobitne dbali na zapojenie žien do tohto procesu; víta pokrok dosiahnutý v organizovaní miestnej správy;
22.

poukazuje na to, že zamestnanci na dobu určitú majú v porovnaní so stálymi zamestnancami zvyčajne menej vyhovujúce pracovné podmienky; poznamenáva, že na účinnú inšpekciu dočasnej agentúrnej práce sa musia rozšíriť práva inšpektorov o inšpekciu podnikov, ktoré využívajú agentúrnych pracovníkov, a o inšpekciu dodržiavania kolektívnych a podnikových ustanovení a tiež minimálnych miezd tam, kde sa to požaduje v právnych predpisoch členského štátu alebo vo vnútroštátnych kolektívnych zmluvách; trvá na tom, aby sa prevencii zdravotných a bezpečnostných problémov na pracovisku venoval rovnaký stupeň pozornosti v súkromnom i verejnom sektore; upozorňuje na to, že dodržiavanie zásady nediskriminácie je povinné; konštatuje, že pracovníci na dobu určitú musia mať možnosť informovať sa prostredníctvom služby online alebo webovej lokality o svojich právach vrátane práv týkajúcich sa mzdových taríf;
10.

podporuje posilňovanie parlamentného rozmeru tohto partnerstva; domnieva sa, že vytvorenie formálneho medziparlamentného zhromaždenia Euro – ASEAN by ďalej posilnilo vzťahy medzi EÚ a členskými krajinami združenia ASEAN, keď k tomu budú existovať vhodné podmienky, a poskytlo medziparlamentné fórum pre viacstranné výmeny s cieľom riešiť globálne problémy komplexnejším spôsobom; takisto navrhuje nadviazanie vzťahov Podvýboru Európskeho parlamentu pre ľudské práva a Medzivládnej komisie združenia ASEAN pre ľudské práva (AICHR); domnieva sa, že úrad na podporu parlamentnej demokracie by mohol poskytnúť Medziparlamentnému zhromaždeniu združenia ASEAN (AIPA) pomoc pri budovaní kapacít, čím by sa posilnila úloha národných parlamentov, ako aj úloha AIPA v rámci združenia ASEAN;
3.

odsudzuje hlásené prípady porušovania ľudských práv a zneužívania, vyzýva všetky strany, aby okamžite ukončili akékoľvek porušovanie ľudských práv vrátane práv týkajúcich sa utečencov a vysídlených osôb, žien a osôb patriacich do zraniteľných skupín, ako aj novinárov, a požaduje, aby boli tí, ktorí sú zodpovední za porušovanie ľudských práv, braní na zodpovednosť; zastáva názor, že prezident Kiir a Riek Machar by sa mali všemožne usilovať o to, aby prinútili vojakov pod ich kontrolou prestať s týmto týraním ľudí;
10.

vyzýva Komisiu, aby zvážila vytvorenie investičného fondu EÚ pre priemyselné inovácie na podporu vývoja inovatívnych technológií šetrných voči životnému prostrediu vrátane hlavných projektov CCS, iných inovatívnych nízkouhlíkových technológií a opatrení na zníženie emisií CO2 z energeticky náročných priemyselných odvetví a ich procesov; navrhuje, aby sa to financovalo z predaja kvót z EU ETS; zdôrazňuje, že by to nemalo viesť k novému zaťaženiu rozpočtu EÚ; uznáva, že pri stanovení rámca pre parametre na používanie účtu tohto fondu by sa mali využiť poznatky z obmedzení a nepružnosti mechanizmu financovania NER 300;
—

so zreteľom na pracovný dokument útvarov Komisie z 10. septembra 2013 s názvom Greening the fleet: reducing pollutant emissions in inland waterway transport (Ekologizácia flotily: zníženie emisií znečisťujúcich látok vo vnútrozemskej vodnej doprave (SWD(2013)0324),
10.

skutočne víta vytvorenie systému podpory pre malých poľnohospodárov v rámci prvého piliera SPP, domnieva sa však, že sa zjednodušila len forma prenosu, zatiaľ čo nízke priame platby neposkytujú priestor na rozvoj, a že tieto opatrenia naďalej nepostačujú na zlepšenie situácie malých podnikov v EÚ; je presvedčený, že by sa mal zriadiť mechanizmus, ktorým by sa malým poľnohospodárskym podnikom umožnilo podať viacročné žiadosti o priame platby, ktoré by sa aktualizovali len v prípade, že by došlo k zmenám v danom podniku;
15.

zdôrazňuje, že vykonávanie akčného plánu by sa malo zamerať aj na krátkodobý vplyv hospodárskej krízy na pracovnú silu a konkurencieschopnosť odvetvia, a vyzýva Komisiu, aby pozorne monitorovala znižovanie výrobných kapacít a zatváranie závodov v Európe; zastáva názor, že prostriedky EÚ by nemali byť použité na zachovanie podnikateľskej činnosti niektorých zariadení, pretože by to narušilo hospodársku súťaž medzi výrobcami ocele v EÚ, ale iba na zmiernenie dosahu zatvárania alebo znižovania stavov na dotknutých pracovníkov a podporu zamestnanosti mladých ľudí v odvetví;
D.

keďže WHO predpokladá, že v celosvetovom meradle približne 140 mil. detí, mladých dievčat a žien zažilo túto krutú formu násilia založeného na rodovej príslušnosti; keďže podľa WHO vo väčšine prípadov mrzačenie ženských pohlavných orgánov bolo vykonané v detstve na mladých dievčatách v období od ich útleho detstva do 15 rokov; keďže táto krutá praktika bola hlásená v 28 afrických krajinách, Jemene, severnom Iraku a Indonézii;
5.

poznamenáva, že by bolo vhodné uplatňovať ucelený prístup k odvolaniam proti konečnému rozhodnutiu v oboch jurisdikciách, a vyzýva Komisiu a Švajčiarsku komisiu pre hospodársku súťaž, aby sa zaoberali touto ďalšou možnosťou spolupráce; poznamenáva však, že, keby sa stranám umožnilo podávať odvolanie proti predbežným rozhodnutiam, ako je napríklad rozhodnutie o výmene informácií, bránilo by to vyšetrovaniam a mohlo by to ohroziť účinnosť tejto dohody;
12.

zdôrazňuje význam energetickej bezpečnosti a skutočnosť, že dodávky prírodných zdrojov by sa nemali používať ako politický nástroj; zdôrazňuje, že spolupráca v oblasti energetiky je dôležitá pre obe strany, pričom predstavuje príležitosť pre ďalšiu spoluprácu v oblasti obchodu a hospodárstva na otvorenom, transparentnom trhu, v rámci ktorej sa plne zohľadňuje potreba EÚ diverzifikovať spôsoby prepravy a dodávateľov energie; zdôrazňuje, že základom takejto spolupráce by mali byť zásady vzájomnej závislosti a transparentnosti, ako aj rovnaký prístup k trhom, infraštruktúre a investíciám; vyzýva, aby pevným základom spolupráce medzi EÚ a Ruskom v oblasti energetiky boli zásady vnútorného trhu vrátane tretieho energetického balíka, najmä pokiaľ ide o prístup tretích strán, ako aj Zmluva o energetickej charte (ECT); je presvedčený o tom, že ak by Rusko plne prijalo zásady Zmluvy o energetickej charte, bolo by to obojstranne prospešné pre bilaterálne vzťahy v oblasti energetiky; žiada úzku spoluprácu medzi EÚ a Ruskom v oblasti dodávok nerastných surovín a vzácnych zemín, najmä pokiaľ ide o tie, ktoré sa považujú za rozhodujúce, a v tejto súvislosti vyzýva na dodržiavanie medzinárodných pravidiel, predovšetkým pravidiel WTO;
2.

domnieva sa, že Dvor audítorov by si mal v procese zodpovednosti inštitúcií EÚ naďalej zachovať nezávislosť, integritu, nestrannosť a profesionalitu a zároveň by mal budovať pevné pracovné vzťahy so svojimi partnermi, predovšetkým s Európskym parlamentom a konkrétnejšie s jeho Výborom pre kontrolu rozpočtu, ako aj so špecializovanými výbormi;
19.

berie na vedomie rozsudok Európskeho súdu pre ľudské práva v prípade Maktouf a Damjanović/Bosna a Hercegovina a jeho dôsledky, ktoré viedli k zmene judikatúry, pokiaľ ide o ďalšie nevybavené odvolania na Ústavnom súde Bosny a Hercegoviny, a to aj v prípade obvinení z genocídy, čoho výsledkom bolo prepustenie 10 obžalovaných odsúdených na dlhoročné väzenie; opakuje, že úsilie o spravodlivosť v prípade vojnových zločinov má kľúčový význam pre obete a ich rodiny a že pred tým, ako dôjde k podobným prepusteniam, treba uskutočniť dôkladné preskúmanie; zdôrazňuje, že je dôležité, aby vnútroštátne orgány prijali všetky opatrenia nevyhnutné na to, aby vždy, keď to bude potrebné, zabezpečili ďalšie zadržanie predtým odsúdených osôb, ktoré očakávajú opätovné prešetrenie svojho prípadu, a to za predpokladu, že ich zadržanie je v súlade s rozhodnutiami Európskeho súdu pre ľudské práva, alebo iné bezpečnostné opatrenia;
B.

keďže akákoľvek politická interferencia so vzdelávacím procesom je neprípustná; keďže strany zapojené do urovnávania problému Podnesterska by mali zabezpečiť slobodný a nediskriminačný prístup k vzdelávaniu v regióne a riadne fungovanie vzdelávacích inštitúcií, pričom najvyššiu prioritu by mali prisudzovať bezpečnosti detí a zamestnancov;
16.

opätovne vyjadruje svoje znepokojenie nad použitím historických argumentov v súčasnej diskusii so susedmi, a znovu opakuje svoju výzvu na pokrok, ktorý by sa mal dosiahnuť spoločnou oslavou historických udalostí a postáv so susednými členskými štátmi EÚ, pretože by to prispelo k lepšiemu porozumeniu histórie a dobrým susedským vzťahom; podporuje snahu vytvoriť spoločné výbory odborníkov na históriu a vzdelávanie, ktoré by prispeli k objektívnemu výkladu dejín, posilneniu akademickej spolupráce a podpore kladného postoja mladých ľudí k susedným krajinám; naliehavo vyzýva príslušné orgány, aby poskytli vzdelávací materiál bez ideologického výkladu histórie a zameraný na zlepšenie vzájomného porozumenia;
23.

vyzýva Komisiu, aby preskúmala možnosti vytvorenia celoeurópskej známky dôveryhodnosti elektronického obchodu, ako aj to, či by táto známka dôveryhodnosti mohla tiež prispieť k zabezpečeniu kvality a spoľahlivosti integrovaných doručovacích služieb, čím by sa získala dôvera spotrebiteľov v cezhraničný elektronický obchod, mohla podnietiť elektronických obchodníkov a doručovacie firmy zvýšiť transparentnosť, ako aj právnu istotu pre spotrebiteľov i podniky, a či by mohla zvýšiť konkurenčnú výhodu pre podniky, najmä MSP, a tým prispieť k riadnemu hospodárskemu rastu a tvorbe zamestnania; zdôrazňuje, že ak má byť táto známka dôveryhodnosti účinná, mala by vychádzať zo súboru minimálnych štandardizovaných vlastností a transparentných ustanovení na ochranu a informovanosť spotrebiteľov, ako aj požiadavky na vybavovanie sťažností a postupy riešenia sporov;
10.

zdôrazňuje, že na úspešné zavedenie inteligentných sietí by sa mala vytvoriť stratégia pre regióny a miestne spoločenstvá, zameraná na inteligentné energetické systémy, v rámci ktorej by sa inteligentné siete stali súčasťou regionálneho energetického systému a vysokou mierou by v nich bola zastúpená energia z obnoviteľných zdrojov vrátane decentralizovaných výrobných kapacít, čo by bolo prepojené s riadením dopytu, opatreniami energetickej účinnosti, zvýšením úspor energie a inteligentnými spôsobmi skladovania, s odvetvím dopravy (e-doprava) a zvýšením výmeny so susednými sieťami;;
7.

pripomína, že s účinnosťou od 12. júna 2013 sa členské štáty nemôžu riadiť ustanoveniami ponechanými do tohto dátumu na základe dočasnej výnimky; vyzýva preto členské štáty, aby čo najskôr zladili svoju právnu úpravu so znením smernice; zároveň vyzýva Komisiu, aby vykonala prieskum toho, ako členské štáty transponovali smernicu, najmä pokiaľ ide o vnútroštátne zákazy, ktoré neboli zahrnuté do prílohy I, a aby do dvoch rokov predložila Parlamentu a Rade novú súhrnnú správu o uplatňovaní smernice, do ktorej zahrnie najmä analýzu pôsobnosti právnych predpisov Spoločenstva týkajúcich sa ochrany spotrebiteľa, ktoré by sa mohli harmonizovať a zjednodušiť, ako aj návrhy všetkých potrebných opatrení, ktoré treba prijať na úrovni Spoločenstva s cieľom zabezpečiť, aby sa zachovala vysoká úroveň ochrany spotrebiteľa;
12.

žiada, aby sa EÚ sústavne zapájala do sprostredkovania a uľahčovania procesu vedúceho k upokojeniu situácie, konštruktívnejšiemu politickému dialógu v krajine a vyriešeniu krízy a pomáhala preklenúť absolútnu stratu dôvery; zdôrazňuje skutočnosť, že tento dialóg by mal byť transparentný a mal by sa ho v plnej miere zúčastniť Euromajdan a občianska spoločnosť;
106.

poukazuje na význam zosúladenia tempa investícií do energetickej infraštruktúry s tempom investícií do zdrojov energie; zdôrazňuje, že modernizácia existujúcej energetickej infraštruktúry a budovanie novej, inteligentnej a flexibilnej infraštruktúry na všetkých úrovniach sietí na výrobu, prenos (najmä prostredníctvom cezhraničných spojovacích zariadení pre plyn a elektrinu), distribúciu a uskladňovanie energie v prípade tepla aj elektriny sú zásadné pre stabilný a dobre integrovaný a prepojený trh s energiou s diverzifikovanými zdrojmi dodávok, pričom je potrebné predísť akýmkoľvek negatívnym vplyvom, ako sú neplánované toky energie; zdôrazňuje, že súčasne s investíciami do regionálnych či dokonca miestnych sietí by sa mali vykonať veľké investície; upozorňuje na to, že investície do infraštruktúry zamerané na dosiahnutie takýchto cieľov by mali získať podporu od EÚ v každej fáze svojej realizácie v súlade s novými usmerneniami pre transeurópsku energetickú infraštruktúru a v rámci nástroja Spájame Európu, ktorého cieľom je urýchliť investície v oblasti transeurópskych sietí s transeurópskou dôležitosťou a získať finančné prostriedky z verejného aj súkromného sektora; zdôrazňuje potrebu podpory súdržných, efektívnych a lepšie koordinovaných režimov udeľovania povolení pre investície do infraštruktúry v rámci EÚ; poznamenáva, že v súvislosti s využívaním inteligentných technológií je potrebné zohľadniť aj otázky ochrany údajov;
2.

rozhodne odsudzuje brutálne a neprimerané kroky poriadkových síl, napríklad jednotiek Berkutu, ostreľovačov a ďalších, ktoré spôsobili dramatické vystupňovanie násilia; odsudzuje smrť a zranenia na všetkých stranách a vyjadruje najúprimnejšiu sústrasť rodinám obetí; upozorňuje, že ďalšie stupňovanie násilia by bolo ničivé pre ukrajinský národ a mohlo by oslabiť jednotu a územnú celistvosť krajiny; zdôrazňuje, že v súčasnosti je mimoriadne dôležité, aby všetky strany dali najavo zmysel pre zodpovednosť, zdržanlivosť a odhodlanie na skutočný dialóg a zmierenie a zároveň zamedzili nezákonným odvetným opatreniam; naliehavo vyzýva všetky politické sily, aby v týchto chvíľach kritických pre Ukrajinu spolupracovali a pomáhali pri hľadaní kompromisných riešení, pričom by sa mali jasne dištancovať od extrémistov a vyhýbať provokáciám a násilnými krokom, ktoré by mohli prilievať olej do ohňa separatistickým pohybom;
19.

domnieva sa, že akékoľvek finančné dôsledky požadovaných návrhov na rozpočet Únie by mali byť zahrnuté do existujúcich rozpočtových prostriedkov; zdôrazňuje, že pre členské štáty a občanov by prijatie a realizácia týchto návrhov viedli k podstatnej úspore nákladov a času, a teda boli by prínosom z hospodárskeho i zo sociálneho hľadiska, ako je jasne uvedené v hodnotení európskej pridanej hodnoty opatrení Únie týkajúcich sa revízie európskeho zatykača;
1.

dôrazne odsudzuje nedávne teroristické činy a vystupňované sektárske násilie, ktoré so sebou nesú nebezpečenstvo, že krajina sa opäť prepadne do sektárskych rozbrojov, a vyvolávajú obavy z rozšírenia sektárskeho konfliktu v celom regióne; poukazuje na skutočnosť, že hoci sa násilie objavuje v súvislosti so sektárstvom, jeho príčiny sú skôr politické než náboženské; vyjadruje sústrasť rodinám a priateľom zosnulých a ranených;
35.

domnieva sa, že konania o porušení povinnosti by sa mali považovať za krajné riešenie a malo by sa k nim pristupovať až po pokusoch o koordináciu a nápravu situácie a že Komisia by preto mala pred podaním žaloby na členský štát na Súdnom dvore podporovať využívanie projektu EU Pilot a ďalších konaní; ďalej trvá na tom, že je potrebné vyvinúť všetko úsilie na zabezpečenie efektívnejšieho využívania konaní o porušení povinnosti, pokiaľ ide o porušenie ustanovení práva Únie v oblasti jednotného trhu, a že členské štáty a Európska rada by mali pokračovať v ďalšom rozvíjaní konaní o porušení povinnosti v rámci budúcich revízií Zmluvy o fungovaní EÚ;
2.

vyzýva vysokú predstaviteľku pre zahraničné veci a bezpečnostnú politiku, členské štáty a Radu, aby: a) sa postavili proti protizákonnému cielenému zabíjaniu a zakázali ho; b) zaistili, aby členské štáty v súlade s ich právnymi záväzkami nepáchali nezákonné cielené zabíjanie ani nepomáhali pri takomto zabíjaní iným krajinám; c) zahrnuli ozbrojené bezpilotné lietadlá do príslušných európskych a medzinárodných režimov v oblasti odzbrojenia a kontroly zbrojenia; d) zakázali vývoj, výrobu a použitie plne autonómnych zbraní, ktoré umožňujú vykonávanie útokov bez ľudského zásahu; e) sa zaviazali, že v prípade existujúceho odôvodneného podozrenia, že jednotlivec alebo celok v rámci ich jurisdikcie môže byť zapojený do nezákonného cieleného zabíjania v zahraničí, zabezpečia vykonanie opatrení v súlade s ich domácimi a medzinárodnými právnymi záväzkami; f) podporili prácu a pokračovanie na odporúčaniach osobitného spravodajcu OSN pre mimosúdne popravy, popravy bez riadneho konania a svojvoľné popravy a osobitného spravodajcu OSN pre podporu a ochranu ľudských práv a základných slobôd pri boji proti terorizmu;
5.

žiada Komisiu, aby predložila stratégiu EÚ a akčný plán na boj proti všetkým formám násilia páchaného voči ženám a dievčatám, ako je stanovené v akčnom pláne z roku 2010, ktorým sa implementuje Štokholmský program, s cieľom chrániť integritu žien, rovnosť (článok 2 Zmluvy o EÚ), a blaho (článok 3 ods. 1 Zmluvy o EÚ) konkrétne a účinne v priestore slobody, bezpečnosti a spravodlivosti, pričom by mala klásť osobitný dôraz na informovanie žien o ich právach a na informovanie mužov a chlapcov (od útleho veku) o potrebe rešpektovať telesnú a duševnú integritu žien, aby sa takémuto násiliu predchádzalo, mala by klásť dôraz na potrebu primeranej odbornej prípravy policajných a justičných zložiek, pokiaľ ide o prístup v osobitných prípadoch rodovo motivovaného násilia, a mala by nabádať členské štáty na to, aby prijali opatrenia, pomocou ktorých by si obete násilia dokázali prebudovať život a nadobudli by sebadôveru, aby sa v budúcnosti dokázali chrániť pred zraniteľnosťou či závislosťou; domnieva sa, že takáto stratégia by mala venovať osobitnú pozornosť zraniteľným skupinám, ako sú staršie osoby, ľudia so zdravotným postihnutím, prisťahovalci a LGBT (lesbičky, homosexuáli, bisexuáli a transsexuáli), a mala by zahŕňať aj opatrenia na podporu detí, ktoré boli svedkami násilia, a uznať ich za obete trestných činov;
13.

upozorňuje, že vysoký počet osôb predčasne opúšťajúcich vzdelávací systém v niektorých regiónoch výrazne prevyšuje stanovený cieľ 10 % a že osoby predčasne opúšťajúce vzdelávací systém musia mať možnosti vzdelávania, odbornej prípravy alebo práce, ktoré vyhovujú ich potrebám; v tejto súvislosti odkazuje na význam záruky pre mladých pre osoby predčasne opúšťajúce vzdelávací systém; zdôrazňuje, že pre zníženie počtu osôb predčasne opúšťajúcich vzdelávací systém je dôležité, aby bol vzdelávací systém inkluzívny a aby poskytoval rovnaké príležitosti pre všetkých mladých ľudí; poukazuje na to, že vysoký počet osôb predčasne opúšťajúcich vzdelávací systém v zdôrazňuje, že preto treba nájsť riešenie na začlenenie týchto mladých ľudí s nízkou kvalifikáciou do trhu práce poskytovaním bezbariérovej, dostupnej a kvalitnej odbornej prípravy a praktickej prípravy priamo na pracovisku, ktoré im pomôžu získať zručnosti, pretože chýbajúca kvalifikácia môže zvýšiť riziko nezamestnanosti, čo zase vedie k chudobe a zahŕňa celý rad sociálnych problémov spojených s vylúčením, odcudzením a neúspešnou snahou o budovanie nezávislého života; zdôrazňuje, že v rámci tohto cieľa je prínos ESF rozhodujúci pre to, aby sa väčšiemu počtu mladých ľudí pomohlo zotrvať vo vzdelávacom systéme a získať zodpovedajúcu kvalifikáciu potrebnú na prácu a kariéru a aby sa zabezpečil širší prístup k vysoko kvalitnému vzdelávaniu so špeciálnymi projektmi pre deti zo znevýhodnených skupín a menšín vrátane ľudí so zdravotným postihnutím; vyzýva členské štáty, aby podporovali poskytovanie zodpovedajúcej odbornej prípravy a praktickej prípravy priamo na pracovisku tým osobám, ktorým bude prospešná;